పూసల వీర వెంకటేశ్వరరావు

పూసల వీర వెంకటేశ్వరరావు సినిమా రచయిత, దర్శకుడు.

జీవిత విశేషాలు
ఆయన 1941 విజయదశమి రోజున అన్నపూర్ణమ్మ,రామయ్య దంపతులకు జన్మించారు. ఆయన బి.ఎ, ఎల్.ఎల్.బి, పి.జి.డి.ఎల్ విద్యార్హతలు పొందారు. ఆయన రాంగస్థల ప్రవేశాన్ని 1956కీ బాలనటునిగా ప్రారంభించారు.కార్మిక శాఖలో ప్రభుత్వోద్యోగం చేసారు. 1960 నుండి రంగస్థల రచయితగా తన ప్రస్థానాన్ని ప్రారంభించారు. 1968 నుండి సినీమా కథా రచన ప్రారంభించారు.

రచయితగా
రచయితగా 64 కథలు రచించిన ఆయన ‘డాలర్ కి మరో వైపు' సినిమాతో దర్శకుడిగా పరిచయమయ్యారు. చదువుకునే రోజుల నుండి నాటకరంగంపై పూసలకు మంచి పట్టుంది. ఆయన రచించిన, నటించిన ‘మండువా లోగిలి' నాటకానికి లలిత కళానికేతన్ (రాజమండ్రి) పరిషత్తులో బళ్ళారి రాఘవ అవార్డుతో పాటు పలు అవార్డులు అందుకున్నారు. నటుడు జయప్రకాష్‌రెడ్డి ఏకపాత్రాభినయం చేసిన అలెగ్జాండర్ నాటకానికి పూసల దర్శకత్వం వహించారు. ఈ నాటకానికి పలువురి ప్రశంసలు లభించాయి.

నాటకాలు 
 మాతృశ్రీ
 బానిస
 వల
 మండువా లోగిలి
 త్రీ ఇన్ ఒన్
 బ్రహ్మా నీ రాత తారుమారు
 అలెగ్జాండర్

అవార్డులు
 బళ్ళారి రాఘవ అవార్డు.

వ్యక్తిగత జీవితం
పూసలకు భార్య, ముగ్గురు కుమారులు, ఒక కుమార్తె ఉన్నారు.

మరణం
ఆయనకు హైదరాబాద్‌లోని ఓ ప్రైవేట్ ఆస్పత్రిలో  బైపాస్ సర్జరీ జరిగింది. అది విజయవంతమైనప్పటికీ కిడ్నీ సంబంధిత వ్యాధి కారణంగా ఫిబ్రవరి 15 2015 ఆదివారం ఉదయం 5 గంటలకు తుది శ్వాస విడిచారు.

మూలాలు

ఇతర లింకులు
 https://web.archive.org/web/20150216202125/http://www.cinejosh.com/news-in-telugu/4/23040/writer-poosala-no-more-poosala-expired-director-poosala.html
 https://web.archive.org/web/20150510091105/http://www.pallibatani.com/telugu/view-4203-telugu-cinema-news-writer-director-poosala-died.html

1941 జననాలు
2015 మరణాలు
తెలుగు సినిమా దర్శకులు
తెలుగు సినిమా రచయితలు
కృష్ణా జిల్లా సినిమా దర్శకులు
కృష్ణా జిల్లా సినిమా రచయితలు